b'\n_START_ARTICLE_\nDiskus\n_START_SECTION_\nNaravno prebivali\xc5\xa1\xc4\x8de\n_START_PARAGRAPH_\nDiskuse najdemo v mirnih predelih majhnih, \xc4\x8drnovodnih rek in jezer in globokih tolmunih. Obi\xc4\x8dajno se nahajajo v manj\xc5\xa1kih skupinah okrog potopljenih, podrtih dreves, razpadajo\xc4\x8dem lesu in rastlinstvu ter vodnih rastlin. V dnevnem \xc4\x8dasu se najraje zadr\xc5\xbeujejo v sen\xc4\x8dnih predelih._NEWLINE_Voda je tam obi\xc4\x8dajno zelo \xc4\x8dista, z zelo malo oziroma popolnoma brez polutantov. Diskusi so raztreseni prostrano po amazonskem pore\xc4\x8dju. Voda v njihovem naravnem habitatu je kisla do rahlo bazi\xc4\x8dna, od pH 3,7 - 7,2; in zelo mehka od 0 - 3 dH._NEWLINE_Diskuse najdemo v toplih vodah s temperaturo med 25\xc2\xa0\xc2\xb0C in 32\xc2\xa0\xc2\xb0C. Najdemo jih tudi v sezonsko potopljenih predelih okrog rek, ki spadajo v sistem Amazonke. Nahajajo se v kompletnem amazonskem pore\xc4\x8dju od Rio Putumayo v Peruju do izliva v Atlantski ocean._NEWLINE_Zeleni diskus je najbolj pogosto naseljen v jezeru in reki Tefe in reki Japura. Najve\xc4\x8d modrih diskusov prihaja iz reke Purus in Manacapuru. Ve\xc4\x8dina rjavih diskusov se danes nahaja v vodah okrog Santarema, Alenquerja, reke Tocantins, Xingu, Madeira in Tapajos.'